Tulppaanitrumpetti

Tulppaanitrumpetti (Spathodea campanulata) on bignoniakasveihin kuuluva puulaji, joka on ainoa tulppaanitrumpettien suvussa.

 Ulkonäkö 
Tulppaanitrumpetti on ainavihanta pyöreälatvuksinen puu, joka kasvaa kymmenen metriä korkeaksi. Lehdet sijaitsevat oksien kärjissä, vastakkaisia, lehtiparin lehdistä toinen isompi, jopa 60 senttimetriä pitkä. Lehdet ovat parilehdykkäisiä, yläpinta vihreä, kiiltävä, alapinta vaaleampi, ruskeakarvainen. Kukat kasvavat tiiviinä terttuina oksien päissä. Ne ovat oransseja, joskus keltaisia, 10 cm pitkiä ja 5–7 cm leveitä, vinon kellon muotoisia. Banaaninmuotoiset ruskeat nuput muodostavat kartiomaisia ryhmiä. Hedelmä on kova tuppilo, kooltaan 15–25 cm.Pinkka – Lajintuntemuksen oppimisympäristö: Tulppaanitrumpetti (Spathodea campanulata)

 Levinneisyys 
Tulppaanitrumpetti kasvaa alkuperäisenä Afrikassa. Sitä viljellään koristepuuna ja laji on villiintynyt luontoon muun muassa Australiassa, Singaporessa ja lukuisilla valtamerten saarilla (Havaiji, Länsi-Intia, Oseania, Intian valtameren saaret).United States Department of Agriculture (USDA), National Plant Germplasm System: Spathodea campanulata P. Beauv.  Viitattu 7.10.2017.

 Lähteet 

 Aiheesta muualla 
 Suomen Lajitietokeskus: Tulppaanitrumpetti – Spathodea campanulata

Luokka:Bignoniakasvit